      R O M Â N I A
JUDEŢUL HUNEDOARA 
   MUNICIPIUL  BRAD
          P R I M A R
Nr. 21/11506/07.02.2022

R E F E R A T   D E  A P R O B A R E 
 privind  aprobarea bugetului de venituri şi cheltuieli  pe anul 2022 al  SPITALULUI MUNICIPAL BRAD


Prin adresa  nr. 956/07.02.2022, înregistrată la Primăria Municipiului Brad sub nr. 16.381/07.02.2022, Spitalul Municipal Brad a înaintat spre aprobare Consiliului Local al Municipiului Brad bugetul de venituri şi cheltuieli pe anul 2022 avizat de către Consiliul de administraţie.
Pentru întocmirea acestui buget s-au avut în vedere următoarele: 
		- veniturile preconizate a fi încasate din contracte cu CJAS în anul 2022;
		- veniturile preconizate a fi încasate din subvenții din bugetul FNUASS pentru acoperirea creșterilor salariale;
	- veniturile preconizate a fi încasate în anul 2022 din contractele încheiate cu DSP din sume alocate de la bugetul de stat;
		- veniturile preconizate a fi încasate din prestări de servicii la cerere și chirii în anul 2022;
		- venituri aferente proiectului „Creșterea capacității de gestionare a crizei sanitare COVID-19 a Spitalului Municipal Brad prin achiziția de aparatură medicală” - Program Operațional Infrastructură Mare.
		- adresa Primăriei Municipiului Brad prin care este transmisă suma alocată Spitalului Municipal Brad pe anul 2022.
	În baza celor de mai sus atât veniturile, cat și cheltuielile Bugetului de Venituri şi Cheltuieli al Spitalului Municipal Brad pentru anul 2022 se stabilesc la valoarea de 37.884,08 mii lei.
	 În contextul celor de mai sus am inițiat prezentul proiect de hotărâre prin care am propus aprobarea bugetului de venituri și cheltuieli al Spitalului Municipal Brad  pe anul 2022  și-l supun spre dezbatere plenului Consiliului Local Brad, în forma prezentată.	
            Invoc în susţinerea propunerii mele prevederile art. 48 alin. 2 lit. b din  Legea nr. 500/2002 privind finanţele publice, cu modificările şi completările ulterioare şi ale pct. 1 alin. 1 lit. c din Anexa – Norme metodologice pentru elaborarea bugetului de venituri şi cheltuieli al spitalului public, aprobate prin Ordinul Ministerului Sănătăţii nr. 1043/2010 cu modificările şi completările ulterioare precum și ale  Ordinului MFP nr. 2373/2016 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005.

